Christian Friis Bach (V), 2025-05-27:
Hvis man ved, at det pågældende våben eller system ender i Israel, så bliver der i praksis med den meget restriktive linje, der er lagt, ikke udstedt eksporttilladelser.
Det er begrundet i situationens alvor og i den krig, der finder sted.
Så det er jo på plads.
Det er et samarbejds- og forskningsprogram, Danmark har tilsluttet sig, hvor vi selv har nogle fly, der har brug for nogle reservedele, og hvor vi eksporterer til USA.
Tak for det.
I Venstre ser vi med stor bekymring og alvor på udviklingen i konflikten mellem Israel og Palæstina – krigen, bombardementerne, nødhjælpen i Gaza – og vi forstår til fulde det store fokus, der er på sagen.
Vi er glade for det store engagement, vi ser med det her borgerforslag, altså at danskerne engagerer sig, bekymrer sig og handler.
For situationen i Gaza er både ubærlig og uacceptabel med blokeringen af nødhjælp, de fortsatte intense bombardementer og de alt, alt for mange og alt, alt for store civile ofre og lidelser og tab.
Danmark kæmper for folkeretten, for civiles ret til at leve i fred og være i sikkerhed også under krig og ødelæggelse.
Derfor bakker vi også op om, at der skal presses på for at sikre, at nødhjælpen kan komme ind.
Det bærende skal være hensynet til civilbefolkningen, hensynet til vores internationale forpligtelser, folkeretten, menneskerettighederne, freden.
Det skal være bærende i vores udenrigspolitik.
Derfor skal der jo handles, og der er blevet handlet.
Allerede sidste år besluttede Udenrigsministeriet at skærpe adgangen til eksport af våben til Israel, så der er en meget restriktiv linje i sager om eksport af militært udstyr og også dual use-udstyr, altså udstyr, der kan bruges i konflikten af Israel.
Det var jo en reaktion på den alvorlige udvikling allerede dengang, og det danner baggrund for den debat, vi har.
Og den beslutning sender et meget klart signal til Israel, som er blevet hørt, og der er blevet reageret på, og der bliver ikke længere udstedt eksporttilladelser for våben, der sendes til Israel.
Det har været vigtigt, det har været nødvendigt, og det er godt.
Når vi vurderer ansøgninger om eksport af militært udstyr som led i F-35-samarbejdet, er det USA, der ofte står som slutbrugeren, og også når der bliver plukket fra et reservedelslager i Danmark, som er USA's ejendom.
Så kan det være svært at vide, hvilket land der ender som slutbruger.
Det betyder, at når forslaget også siger »indirekte« eksport til et specifikt land som Israel, er det i praksis meget svært for ikke at sige umuligt at gennemføre.
Vi har jo ikke den nødvendige information på det tidspunkt, hvor eksporten til USA bliver gennemført.
Det er vigtigt, at vi sikrer den humanitære støtte i Gaza, at vi arbejder for fred og en våbenhvile, og at vi øger og styrke presset.
Jeg er også glad for, at et stort flertal af EU-lande – det er et forslag, som vi også kom med i Venstre – bakker op om, at der nu bliver lavet en analyse af, hvorvidt artikel 2 i associeringsaftalen mellem Danmark og Israel er overholdt.
Det er det fundament, der er i artikel 2 om menneskerettigheder og demokratiske principper.
Det er endnu et meget vigtigt signal til Israel.
Det gør indtryk, og vi lytter.
Men at de førnævnte og tekniske grunde kan Venstre ikke støtte beslutningsforslaget, som det ligger.
Tak for ordet.